Peterburgda O‘zbekiston fuqarosi qurilayotgan binoning 16-qavatidan tushib ketdi

O‘zbekistonning Sankt-Peterburg shahridagi (Rossiya) bosh konsulxonasi bergan ma'lumotga ko‘ra, 2020 yilning 5 yanvar kuni Sankt-Peterburg shahri Primore tumanida O‘zbekiston fuqarosi R.X.ning jasadi topilgan. 
Ma'lum bo‘lishicha, o‘zbekistonlik fuqaro qurilayotgan obektning 16-qavatidan tushib ketgan. Ayni paytda tergov tadbirlari o‘tkazilmoqda.
Bosh konsulxona mahalliy hokimiyat organlari bilan doimiy aloqada bo‘lib turibdi hamda O‘zbekiston fuqarosining jasadini vatanga yuborishga oid konsullik-huquqiy va tashkiliy masalalarni hal qilmoqda.
Konsullik-huquqiy departamenti marhumning oila a'zolari va yaqinlariga ta'ziya bildirgan va eslatib o‘tishicha, Rossiyaning Shimoli-g‘arbiy federal okrugi hududida joylashgan fuqarolar zarur vaziyatlarda mamlakatimizning Sankt-Peterburg shahridagi bosh konsulxonasiga quyidagi telefon raqami orqali murojaat qilishlari mumkin: +7-965-029-41-49.